Πρωτάθλημα πετοσφαίρισης Α' εθνικής κατηγορίας ανδρών 1973-1974

Το πρωτάθλημα Ελλάδας βόλεϊ ανδρών της περιόδου 1973–74 ήταν το έκτο πρωτάθλημα της Εθνικής κατηγορίας και διεξήχθη με τη συμμετοχή 13 ομάδων. Πρωταθλητής αναδείχθηκε αήττητος ο Ολυμπιακός, που έσπασε έτσι το σερί τεσσάρων πρωταθλημάτων του Παναθηναϊκού, τον οποίο κατέβαλε στους μεταξύ τους αγώνες που έκριναν ουσιαστικά το πρωτάθλημα, με 3–1 και 3–2. Πολύ ανταγωνιστικός εμφανίστηκε για ακόμα μία σεζόν ο Ηρακλής Θεσσαλονίκης, που έμεινε αήττητος στα παιχνίδια με τις υπόλοιπες δέκα ομάδες του πρωταθλήματος, αλλά δεν κατάφερε να κερδίσει τους δύο μεγάλους του Κέντρου στις τέσσερις αναμετρήσεις απέναντί τους.

Το πρωτάθλημα διακόπηκε απρόοπτα κατά τη διάρκεια της σεζόν λόγω της Τουρκικής εισβολής στην Κύπρο. Ξεκίνησε ξανά στα τέλη του Αυγούστου κι ολοκληρώθηκε στις 8 Σεπτεμβρίου, διάστημα στο οποίο διεξήχθησαν όσοι αγώνες είχαν απομείνει, με εξαίρεση τους πέντε αγώνες του κυπριακού σωματείου της Ανόρθωσης Αμμοχώστου (υπολείπονταν αγώνες της με Ηρακλή, Άρη, Εθνικό Αλεξανδρούπολης, Δημόκριτο και Μίλωνα), οι οποίοι ματαιώθηκαν οριστικά καθώς ήταν πλέον αδύνατο για την Ανόρθωση να συμμετέχει μετά τα γεγονότα που προηγήθηκαν. Για την τύχη αυτών των αγώνων και την διαμόρφωση της οριστικής κατάταξης του πρωταθλήματος, θα αποφάσιζε αργότερα η ΓΓΑ.

 Βαθμολογία  
Η κατάταξη των ομάδων ανά θέση είναι γνωστήΕπίοημος ιστότοπος ΕΣΑΠ, στα στοιχεία των ομάδων παρουσιάζεται και η κατάταξη τους ανά έτος"ΑΛΜΑΝΑΚ ΒΟΛΕΪ 2007", σελίδα 81 (στην τελική κατάταξη της σεζόν 1973-74, παρουσιάζονται οι δώδεκα ομάδες που ολοκλήρωσαν το πρωτάθλημα, ενώ η ομάδα της Ανόρθωσης δεν αναφέρεται)Εφημερίδα "Αθλητική Ηχώ", φύλλο 28/10/1983 σελίδα 2 (κατάταξη όλων των εθνικών πρωταθλημάτων που είχαν διεξαχθεί ως τότε), άλλα δεν είναι γνωστό τι απόφαση πάρθηκε για τους πέντε αγώνες που ματαιώθηκαν και πως διαμορφώθηκε η οριστική βαθμολογία.
ΟμάδαΣετ Αποτέλεσμα 1 Ολυμπιακός Πειραιώς 48 24 24 0  72–8 Κύπ. πρωταθλητριών 2 Παναθηναϊκός Α.Ο. 46 24 22 2 69–11 Κύπ. κυπελλούχων 3 Ηρακλής Θεσσαλονίκης 42 23 19 4 63–22 4 Α.Ο. Κηφισιάς 38 24 14 10 51–38 5 Άρης Θεσσαλονίκης 34 23 11 12 43–48 6 Εθνικός Αλεξανδρούπολης 33 23 10 13 36–42 7 Δημόκριτος Θεσσαλονίκης 32 23 9 14 35–49 8 Ε.Α. Λάρισας 34 24 10 14 37–48 9 Ιωνικός Νέας Φιλαδέλφειας 34 24 10 14 37–55 10 Μίλων Νέας Σμύρνης 29 23 6 17 28–55Υποβιβασμός 11 Νηρέας Κολωνού 29 24 6 18 30–59 12 Α.Ο. Παγκρατίου28 24 5 19 24–61 13 Ανόρθωση Αμμοχώστου24 19 5 14 19–48
Ο Νηρέας και το Παγκράτι είχαν από έναν μηδενισμό.

 Πηγές 
Ψηφιακό Αρχείο Αθλητικής Ηχούς
Εφημερίδα "Μακεδονία". Φύλλο 14/8/1974 σελίδα 4, αναλυτική βαθμολογία (αγώνες, βαθμοί, σετ), πριν την επανέναρξη του πρωταθλήματος.
Εφημερίδα "Μακεδονία". Φύλλο 7/9/1974 σελίδα 4, βαθμολογία πριν την τελευταία αγωνιστική ημέρα.
Εφημερίδα "Μακεδονία". Φύλλο 10/9/1974 σελίδα 4, τελευταίοι αγώνες.

 Παραπομπές 

Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1973
Κατηγορία:Πετοσφαίριση το 1974